எதிர்க்க - வேலன் ஆட்களும் கை கலந்தார்கள்.  சீழ்க்கையடித் தேஒருவன், வேலன்! பேழை! செல்லுங்கள் என்றுரைத்தான்! வேலன் மேலே வாழ்க்கையிலே வன்பிணிகள் பாய்ந்த தைப்போல் மறவர்பலர் வாளுருவிப் பாய்ந்திட் டார்கள்! தாழ்க்கையின்றி எதித்தார்வே லன்கூட் டத்தார்! சாய்ந்தனதோள் தலைகால்கள் தடத டென்று! கீழ்க்கடலின் மிசைவந்த பரிதி அங்கே கிடந்தஉடற் குருதியிலே கண்வி ழித்தான்.  கணக்காயர் மாணவரும், வீரப் பர்க்குக் கையுதவி யானவரும் பகைக்கூட் டத்தைப் பிணக்காடு செய்கின்றார்! பகைவர் தாமும் பிளக்கின்றார் பல்லோரை! பேழை தன்னை அணைத்தபடி வாள்சுழற்றும்வேலன் தன்னை அழிப்பதுவே கருத்தாகப் பகைவர் கூட்டம்